**KUTSESTANDARD**

**Küünetehnik, tase 4**

Kutsestandard on dokument, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutse nimetus** | **Eesti kvalifikatsiooniraamistiku (EKR) tase** |
| *Küünetehnik, tase 4* | *4* |

|  |  |
| --- | --- |
| **Võimalikud osakutsed ja nimetused kutsetunnistusel** | |
| **Osakutse nimetus** | **Eesti kvalifikatsiooniraamistiku (EKR) tase** |
| Geelmaniküürija | **4** |
| Pediküürija | **4** |

**A-osa**

**TÖÖ KIRJELDUS**

|  |
| --- |
| **A.1. Töö kirjeldus** |
| Küünetehnik, tase 4 hoolitseb kliendi küünte ja käenaha heaolu eest. Ta kasutab kliendi küünte pikendamiseks kunstmaterjali ning värvib ja kaunistab küüned vastavalt kliendi soovile. Ta jagab kliendile soovitusi, kuidas hoida küüsi ja käenahka. Küünetehnik töötab muutuvas olukorras ja töö eeldab pidevat suhtlemist klientidega. Küünetehnik töötab sundasendis. Tööaeg on paindlik. Küünetehnik puutub oma töös kokku kunstmaterjali töötlemisest tekkinud tolmu ja mitmesuguste kemikaalidega, mis võivad kasutusjuhendeid eirates põhjustada tervisehäireid.  Töövahendid on erinevad naha- ja küünehooldusvahendid, vahendid küüne katmiseks ja/või pikendamiseks, elektrilised seadmed ning riskianalüüsist tulenevad isikukaitsevahendid. |
| **A.2. Tööosad** |
| **Kohustuslikud tööosad** |
| A.2.1. Enda ja töökoha ettevalmistamine  A.2.2. Klienditeenindus  A.2.3. Maniküür ja käte hooldus  A.2.4. Modelleeritud geellakkimine  A.2.5. Küünte pikendamine kunstmaterjaliga  A.2.6. Küünte hooldamine kunstmaterjaliga  A.2.7. Kunstmaterjali eemaldamine küüntelt |
| **Valitavad tööosad** |
| A.2.8. Pediküür |
| **A.3. Kutsealane ettevalmistus** |
| Küünetehnikuks saab õppida kutseõppeasutuses, kursustel või töökohal. |
| **A.4. Enamlevinud ametinimetused** |
| Küünetehnik |
| **A.5. Regulatsioonid kutsealal tegutsemiseks** |
| Regulatsioon puudub |
| **A.6. Tulevikuoskused** |
| Oskus reklaamida müügi suurendamiseks tooteid, teenuseid jm internetis, sh sotsiaalmeedias, ning müüa tooteid, teenuseid jm veebipoes. |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Küünetehnik, tase 4, kutse moodustub üldoskustest, kohustuslikest kompetentsidest ja valitavast kompetentsist. Kutse taotlemisel on nõutav üldoskuste (B.2) ning kohustuslike kompetentside (B.3.1−B.3.7 ja B.3.9) tõendamine. Lisaks on võimalik täiendavalt tõendada valitavat kompetentsi B.3.8.  Osakutse geelmaniküürija taotlemisel on nõutav üldoskuste (B.2), kompetentside B.3.1−B.3.2, B.3.4, B.3.7 ja B.3.9 tõendamine.  Osakutse pediküürija taotlemisel on nõutav üldoskuste (B.2), kompetentside B.3.1−B.3.2 ja B.3.8−B.3.9 tõendamine. |
| **Kvalifikatsiooninõuded kutse taotlemisel ja kutse taastõendamisel** |
| Kutse taotlemisel  Kutsealase koolituse läbimine (meistri käe all või õppeasutuses või kursustena vm) või töökogemus küünetehnikuna  Kutse taastõendamisel  1. Kutse kehtivuse lõppemisest ei ole möödas rohkem kui aasta  2. Erialaste täienduskoolituste läbimine  3. Vähemalt 3-aastane tõendatud kutsealane tegevus viimase 5 aasta jooksul |

|  |
| --- |
| **B.2. Küünetehnik, tase 4,****üldoskused** |
| Enesejuhtimisoskused   1. Kasutab töötades mugavaid ja tervislikke kehaasendeid, töövahendeid ja -võtteid. Arvestab halbade harjumuste mõjuga iseendale ja teistele. 2. Mõistab ületöötamisega kaasnevaid riske ning puhkamise olulisust nii vaimse kui ka füüsilise tervise toetamisel. Teeb regulaarselt lühemaid puhkepause tööpäeva sees ning peab kinni üldtunnustatud puhkamissoovitustest nädala ja aasta lõikes.   Lävimisoskused   1. Kasutab töös eesti keelt tasemel B1 ning vähemalt ühte Eestis enam kasutatavat võõrkeelt tasemel A2 (vt lisa 1 − keelte oskustasemete kirjeldused). 2. Kasutab oma töös arvutit infotöötluse, kommunikatsiooni ja ohutuse jaoks algtasemel (vt lisa 2 − digipädevuste enesehindamisskaala). 3. Loob ja arendab usaldusväärseid ja meeldivaid suhteid, pakkudes lahendusi teise poole probleemidele ja vajadustele ning arvestades võimalike kõrvalmõjudega. 4. Arvestab suhtlemisel suhtluspartneri (nt väikesed lapsed, dementsed vanurid, pimedad inimesed) soo, ea, intellektuaalsete, tervislike jm võimete, eelistuste, vajaduste, kultuurilise tausta, suhtlusvahendi iseärasuste jmt-ga. 5. Arvestab suheldes konteksti ja olukorraga, st ei avalda delikaatset ega salastatud teavet olukorras, kus seda võivad pealt kuulda ka kõrvalised isikud; ei pane suhtluspartnerit piinlikku või ebamugavasse olukorda. 6. Suhtub saadud tagasisidesse rahulikult, vastab vaoshoitult ja tänulikult ning võimaluse korral arvestab tagasisidega edasises tegevuses. |

|  |
| --- |
| **B.3. Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1. Enda ja töökoha ettevalmistamine** | **EKR tase 4** |
| Tegevusnäitajad   1. Valmistab töökoha ette, lähtudes sotsiaalministri määrusest „Tervisekaitsenõuded ilu- ja isikuteenuste osutamisele“. 2. Valmistab ennast tööpäevaks ette, kasutades isikukaitsevahendeid (tööriided, kindad, tolmumask, vajadusel kaitseprillid jne). 3. Koostab hügieeniplaani, lähtudes toodetest, mida kasutatakse salongis, ja järgib seda. | |
| **B.3.2. Klienditeenindus** | **EKR tase 4** |
| Tegevusnäitajad   1. Loob positiivse kontakti, lähtudes klienditeeninduse heast tavast. 2. Tutvustab teenuseid, selgitab välja kliendi soovi ja ootuse teenuse osas ning soovitab kliendile sobiva teenuse kliendi enesetunnet riivamata ning arvestades küünte ning käte seisukorda. 3. Annab klienti teenindades töökäigust ülevaate ja tutvustab tooteid. 4. Soovitab kliendile hooldustooteid koduseks naha- ja küünehoolduseks, arvestades naha ja küüne seisukorda. 5. Lõpetab positiivselt teenindussituatsiooni eesmärgiga kliendikontakti jätkamiseks. | |
| **B.3.3. Maniküür ja käte hooldus** | **EKR tase 4** |
| Tegevusnäitajad   1. Teeb antiseptika enda ja kliendi kätele, kasutades sobivaid tooteid ja töövõtteid. 2. Hindab visuaalselt käenaha ja küünte seisukorda ning täidab kliendikaardi. 3. Viilib ja kujundab küüned vastavalt kliendi soovile. Korrastab küünenahad, kasutades sobivaid töövahendeid ja töövõtteid ning tooteid ja/või aparatuuri. 4. Parandab vajadusel naturaalse küüne, kasutades ühte parandamise meetodit. 5. Koorib käte nahka kasutades sobivaid tooteid. 6. Teeb maski vm hooldust. 7. Masseerib käsi vastavalt näidustustele, kasutades massaaživõtteid. 8. Lakib küüned kas klassikalise küünelakiga või geellakiga. 9. Eemaldab klassikalise küünelaki või geellaki sobiva vahendiga. | |
| **B.3.4. Modelleeritud geellakkimine** | **EKR tase 4** |
| Tegevusnäitajad   1. Teeb antiseptika enda ja kliendi kätele, kasutades sobivaid tooteid ja töövõtteid, kasutab isikukaitsevahendeid. 2. Hindab visuaalselt käenaha ja küünte seisukorda ning täidab kliendikaardi. 3. Viilib ja kujundab küüned vastavalt valitud pikendusmeetodile, kasutades sobivaid töövahendeid ja töövõtteid. Valmistab ette küünenahad, kasutades aparaati (elektriviili) ja sobivaid otsikuid. 4. Töötleb ja valmistab ette küüneplaadi kliendile ohutult, kasutades sobivaid töövahendeid, tooteid ja töövõtteid. 5. Modelleerib geellakiga küüne kuju lähtudes küüne geomeetriast, tagades ühtlase tulemuse kõikidel küüntel. 6. Katab küüned värvilise geeliga või teeb prantsuse maniküüri. 7. Viimistleb küüned kattegeeliga. | |
| **B.3.5. Küünte pikendamine kunstmaterjaliga** | **EKR tase 4** |
| Tegevusnäitajad   1. Teeb antiseptika enda ja kliendi kätele, kasutades sobivaid tooteid ja töövõtteid, kasutab isikukaitsevahendeid. 2. Hindab visuaalselt käenaha ja küünte seisukorda ning täidab kliendikaardi. 3. Valmistab ette küünenahad, kasutades aparaati (elektriviili) ja sobivaid otsikuid. Töötleb ja valmistab ette küüneplaadi kliendile ohutult, kasutades sobivaid töövahendeid, tooteid ja töövõtteid. 4. Pikendab küüned, kasutades šabloone ja sobivaid valitud materjale. 5. Viilib küünekuju, järgides küünekuju geomeetriat ja tagades ühtlase tulemuse kõikidel küüntel, vajadusel viimistleb vabaserva aluse. 6. Katab küüned värviga või teeb prantsuse maniküüri valitud tehnoloogiaga. Küünte kaunistamisel arvestab värviteooria ja disaini põhitõdesid ning kasutab sobivat tehnikat. 7. Viimistleb küüned kattegeeliga. | |
| **B.3.6. Küünte hooldamine kunstmaterjaliga** | **EKR tase 4** |
| Tegevusnäitajad   1. Teeb antiseptika enda ja kliendi kätele, kasutades sobivaid tooteid ja töövõtteid, kasutab isikukaitsevahendeid. 2. Hindab visuaalselt käenaha ja küünte seisukorda ning täidab kliendikaardi. 3. Eemaldab vana materjali ohutult küüneviili või/ja elektriviiliga, kasutades sobivaid töövõtteid. 4. Valmistab ette küünenahad, kasutades aparaati (elektriviili) ja sobivaid otsikuid. 5. Töötleb ja valmistab ette küüneplaadi kliendile ohutult, kasutades sobivaid töövahendeid, tooteid ja töövõtteid. 6. Täidab väljakasvuosa, vajadusel pikendab valitud kunstmaterjaliga. 7. Viilib küünekuju, järgides küünekuju geomeetriat ja tagades ühtlase tulemuse kõikidel küüntel, viimistleb vabaserva aluse. 8. Katab küüned värvilise geeliga või teeb prantsuse maniküüri valitud tehnoloogiaga. 9. Viimistleb küüned kattegeeliga. | |
| **B.3.7. Kunstmaterjali eemaldamine küüntelt** | |
| Tegevusnäitajad   1. Teeb antiseptika enda ja kliendi kätele, kasutades sobivaid tooteid ja töövõtteid. 2. Hindab visuaalselt käenaha ja küünte seisukorda ning täidab kliendikaardi. 3. Eemaldab kogu kunstmaterjali ohutult, kasutades küüneviili/elektriviili. 4. Ühtlustab küüneplaadile jäänud materjali, kahjustamata küüneplaati. 5. Teeb klassikalise maniküüri. 6. Soovitab kliendile küüneplaadi taastamiseks tooteid. | |

**VALITAVAD KOMPETENTSID**

|  |  |
| --- | --- |
| **B.3.8. Pediküür** | **EKR tase 4** |
| Tegevusnäitajad   1. Teeb antiseptika enda kätele ja kliendi jalgadele, kasutades sobivaid tooteid ja töövõtteid, kasutab isikukaitsevahendeid. 2. Hindab visuaalselt jalgade ja varbaküünte üldist seisundit ning täidab kliendikaardi. Võimalike küünte ja nahahaiguste kahtluse korral suunab arsti juurde. 3. Valmistab jalad ette järgmisteks tööetappideks leotades või kasutades selleks ettenähtud tooteid. 4. Lõikab ja viilib küüsi, arvestades varba- ja naturaalse küüne kujuga, tagades esteetilise lõpptulemuse; korrastab küünenahad, kasutab jalahoolduseks ettenähtud töövahendeid ja tooteid. 5. Eemaldab nahapaksendid, kasutades sobivaid töövahendeid. 6. Koorib, kreemitab ja teeb klassikalist jalamassaaži, kasutades sobivaid tooteid. 7. Katab küüned vastavalt kliendi soovile, kasutades sobivaid tooteid, arvestades küünekatmise tehnoloogiat (küünelakiga lakkimine, geellakkimine jm). 8. Eemaldab klassikalise küünelaki või geellaki ohutult, kasutades sobivaid tooteid ja/või küüneviili/elektriviili. | |

**KUTSET LÄBIVAD KOMPETENTSID**

|  |  |
| --- | --- |
| **B.3.9. Kutset läbivad kompetentsid** | **EKR tase 4** |
| Tegevusnäitajad   1. Järgib sotsiaalministri määrusest „Tervisekaitsenõuded ilu- ja isikuteenuste osutamisele“ tulenevaid nõudeid. 2. Järgib töökeskkonnaohutuse nõudeid, lähtudes töötervishoiu ja tööohutuse seadusest. 3. Kasutab materjale keskkonnasõbralikult. 4. Sordib jäätmeid liigiti ja vabaneb neist jäätmekäitlusnõuete kohaselt. 5. Järgib tooteinfot ja töövahendite kasutusjuhendite nõudeid erinevates töödes. 6. Tunneb ära erinevaid küüne- ja nahahaiguseid. | |
| Teadmised  Käte, jalgade ja küünte anatoomia ja füsioloogia | |

**C-osa**

**ÜLDTEAVE JA LISAD**

|  |  |
| --- | --- |
| **C.1. Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad: | Piret Kesküla, OÜ Profitest  Angela Anton, Cleanella OÜ  Maria Ollino, Martenol OÜ  Kristel Laansoo, Salonkaubandus OÜ |
| 1. Kutsestandardi kinnitaja | Teeninduse kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni |  |
| 1. Kutsestandardi versiooni number |  |
| 1. Viide Ametite Klassifikaatorile (ISCO 08) | 5142 Iluteenindajad (v.a juuksurid) |
| 1. Viide Euroopa kvalifikatsiooniraamistikule (EQF) | 4 |
| **C.2. Kutse nimetus võõrkeeles** | |
| Inglise keeles *Nail Technician, level 4* | |
| **C.3. Lisad** | |
| Lisa 1. Keelte oskustasemete kirjeldused  Lisa 2. Digipädevuste enesehindamisskaala | |